Okresná prokuratúra Bratislava IV 
Hanulova 9/A, 844 61 Bratislava 4

Sp. zn. : 1 Pv 413/14/1104	Bratislava IV, 16.4.2015
EEČ : 2-11-22-2015

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Bratislava IV
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
vedené na Obvodnom oddelení Karlova Ves OR PZ XXXXX IV pod č.v.s. ORP-XXXXX pre prečin výtržníctva podľa § 364 ods.1 písm.a) Tr.zák., ktorého sa dopustil na tom skutkovom základe, že dňa XXXXX v čase okolo 17.00h v XXXXX pred vchodom do bytového domu č.XXXXX napadol pošk. XXXXX tým spôsobom, že na neho zaútočil päsťami, udieral ho do hlavy, hrudníka, v dôsledku čoho poškodený spadol na zem, kde v udieraní pokračoval, čím spôsobil poškodenému XXXXX ľahké zranenia tváre, chrbta a končatín 

Podľa §216 odsek 2 Trestného poriadku je určená obvinenému skúšobná doba v trvaní 24 mesiacov.
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník Obvodného oddelenia Karlova Ves OR PZ XXXXX IV uznesením č.v.s. XXXXX zo dňa 13.08.2014 podľa § 206 odsek 1 Trestného poriadku vzniesol obvinenie XXXXX pre prečin výtržníctva podľa § 364 ods.1 písm.a) Tr.zák. na skutkovom základe uvedenom v predmetnom uznesení.
Po skončení skráteného vyšetrovania predložil vyšetrovateľ PZ tunajšej prokuratúre príslušný spis s návrhom na zastavenie trestného stíhania. Preskúmaním spisu som dospela k záveru, že sú splnené podmienky pre podmienečné zastavenie trestného stíhania podľa § 216 ods.1 Tr.por. 
Podľa § 216 ods.1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, pre ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenia na jej náhradu ,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Obvinenému XXXXX bolo obvinenie vznesené pre prečin výtržníctva podľa § 364 ods.1 písm.a) Tr.zák., za spáchanie ktorého Trestný zákon dovoľuje uložiť trest odňatia slobody až na tri roky, teda zákonom stanovená horná hranica trestu odňatia slobody pri tomto trestnom čine neprevyšuje päť rokov.
Obvinený XXXXX sa ku spáchaniu daného prečinu priznal, pri výsluchu dňa 10.12.2014 vyhlásil, že spáchal skutok, pre ktorý je trestne stíhaný, vyhlásenie bolo vykonané slobodne, vážne a zrozumiteľne, dal súhlas na postup podľa § 216 Tr.por., teda podmienečné zastavenie trestného stíhania. 
Obvinený je zo spáchania skutku usvedčovaný výpoveďou pošk. XXXXX, z výpovede ktorého vyplýva, že dňa 26.04.2014 v čase okolo XXXXX vychádzal z bytu priateľky XXXXX, pričom ako vyšiel z bytového dom a šiel nasadnúť do svojho motorového vozidla, uvidel XXXXX, ktorý utekal k nemu, obehol vozidlo od spolujazdcovej strany a fyzicky ho napadol tak, že ho udieral päsťami do oblasti hlavy, potom ho strhol za kapucňu, v dôsledku čoho spadol na zem, kde ho stále udieral päsťami. Potom XXXXX nasadol do motorového vozidla zn. XXXXX Následne sadol do auta a odišiel domov, kde ho mama vzala do nemocnice, urobili mu RTG aj CT, bol deň hospitalizovaný. XXXXX bol jeho zamestnávateľ v XXXXX Napadol ho pre XXXXX bola jeho bývalá priateľka. Zranenia, ktorú utrpel ho na obvyklom spôsobe života neobmedzovali, nakoľko bol v čase skutku nezamestnaný. 
Výpoveď poškodeného je podporená listinnými dôkazmi - lekárskymi správami, z ktorých vyplýva, že poškodený utrpel pri útoku obvineného otras mozgu, traumu hlavy, kontúziu hemitoraxu vpravo a lumbosakrálnej oblasti, postraumatickú stresovú poruchu, pričom skutočnosti uvádzané poškodeným o priebehu skutku sú podporené i objektívnym lekárskym vyšetrením bezprostredne po skutku, kde na tele poškodeného sa nachádzali edémy, početné odreniny v oblasti temena, chrbta, hematómy v oblasti chrbta a pod pravou lopatkou, zaschnutá krv, odreniny v oblasti tváre, početné odreniny v oblasti pravého predlaktia a stehna. Taktiež listinné dôkazy fotokópie sms správ od XXXXX nasvedčujú priebehu skutku tak, ako ho uvádzal poškodený a to, že obvinený poškodeného fyzicky napadol. O tom, že k fyzickému stretu medzi obvineným a poškodeným došlo svedčia tiež výpovede sv. XXXXX a sv. XXXXX   
Z odpisu registra trestov vyplýva, že XXXXX doposiaľ nebol súdne trestaný, z registra priestupkov vyplýva, že má 5 záznamov, všetky na úseku cestnej premávky. Jednalo sa o priestupky menšej závažnosti, o čom svedčí skutočnosť, že boli prejednané na mieste a za ich spáchanie bola XXXXX uložené blokové pokuty, v 1 prípade mu bola uložená pokuta vo výške 40,-€ v správnom konaní.  
Z výpisu z z Obchodeného registra spoločnosti XXXXX s.r.o. vyplýva že obvinený je XXXXX Zo správy o povesti z miesta bydliska nevyplynuli k osobe obvineného žiadne negatívne skutočnosti. 
Vyhodnotením vykonaných dôkazov, ale i s prihliadnutím na osobu obvineného XXXXX možno predpokladať, že spáchanie daného prečinu bolo len excesom v jej doterajšom živote a podmienečné zastavenie trestného stíhania jeho osoby, vrátane uloženej skúšobnej doby, bude na zabezpečenie nápravy jeho osoby dostatočné. Doterajší bezúhonný život obvineného dostatočne odôvodňuje prognózu jeho ďalšieho pozitívneho vývoja, ako i toho, že obvinený sa napraví aj bez odsúdenia a uloženia trestu a že v budúcnosti povedie riadny život, tak ako pred spáchaním prečinu. 
Motivačným činiteľom jeho konania ako vyplýva z vykonaných dôkazov bola skutočnosť, že poškodený odchádzal od sv. XXXXX,  ktorá bola v minulosti jeho priateľkou, čo obvinený nedokázal  dostatočne  psychicky spracovať a napadol svojho bývalého zamestnanca - pošk. XXXXX.
Dĺžka skúšobnej doby 24 mesiacov, počas ktorej bude správanie obvineného monitorované, bola modifikovaná osobou páchateľa, spôsobom útoku aj následkami, ktoré útočné aktivity obvineného  zanechali na poškodenom.
Vzhľadom na vyššie uvedené skutočnosti konštatujem, že obvinený splnil všetky zákonné podmienky pre postup podľa § 216 ods. 1 Trestného poriadku, vyhlásil, že spáchal skutok, pre ktorý je trestne stíhaný, dal súhlas pre tento postup, vzhľadom na výšku trestnej sadzby je tento postup možný. 
Počas skúšobnej doby bude povinnosťou obvineného viesť život riadneho občana, nedopustiť sa žiadneho trestného činu, priestupku a ani iného protispoločenského konania, čo bude podmienkou pre rozhodnutie o jeho osvedčení. V opačnom prípade rozhodnem o pokračovaní v trestnom stíhaní obvineného a na XXXXX podám obžalobu.
S poukazom na vyššie uvedené skutočnosti som rozhodla tak, ako je  uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lucia Machalová
prokurátorka